EY:n perustamissopimuksen 251 artiklan 2 kohdan toisen alakohdan mukainen komission tiedonanto Euroopan parlamentille neuvoston yhteisestä kannasta, jonka aiheena on elintarvikehygieniaa koskevan Euroopan parlamentin ja neuvoston asetuksen antaminen /* SEK/2003/1450 lopull. - COD 2000/0178 */





EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta, jonka aiheena on elintarvikehygieniaa koskevan Euroopan parlamentin ja neuvoston asetuksen antaminen 2000/0178 (COD) EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta, jonka aiheena on elintarvikehygieniaa koskevan Euroopan parlamentin ja neuvoston asetuksen antaminen 1. TAUSTA Ehdotus toimitettu Euroopan parlamentille ja neuvostolle (KOM(2000) 438 lopullinen - 2000/0178 (COD): // 14.7.2000 Euroopan talous- ja sosiaalikomitean lausunto: // 28.3.2001 Euroopan parlamentin lausunto ensimmäisessä käsittelyssä: // 15.5.2002 Muutettu ehdotus annettu: // 28.1.2003 Yhteinen kanta vahvistettu: // 27.10.2003 (yksimielisesti) 2. KOMISSION EHDOTUKSEN TAVOITE Kyse on ensimmäisestä ehdotuksesta viiden ehdotuksen paketissa, jolla pyritään kodifioimaan ja ajantasaistamaan voimassa olevat yhteisön elintarvikehygieniasäännöt. Erityisesti pyritään laatimaan uudelleen yleisesti elintarvikehygieniaan sovellettavat yhteisön säännöt. Ehdotuksen keskeiset osa-alueet ovat seuraavat: - Soveltamisala ulottuu maatilalta ruokapöytään. - Päävastuu elintarvikkeiden turvallisuudesta on elintarvikealan toimijoilla. - Ehdotuksen mukaan elintarvikealan toimijoiden olisi käytettävä HACCP-järjestelmää (vaarojen analysointi ja kriittiset kohdat niiden hallitsemiseksi) elintarvikkeiden mikrobiologisten ja kemiallisten uhkatekijöiden torjumiseksi ja näin ollen elintarvikkeiden turvallisuuden edistämiseksi. - Elintarvikealan eri sektoreilla laaditaan hyvän käytännön ohjeistoja, joissa annetaan toimijoille elintarviketurvallisuuteen ja HACCP-järjestelmän toteuttamiseen liittyviä neuvoja. - Joustonvaraa annetaan syrjäseutujen elintarvikeyrityksille, perinteisten tuotteitten valmistukseen ja HACCP-järjestelmän toteuttamisessa pienyrityksissä. - Kaikki elintarvikealan yritykset rekisteröidään toimivaltaisten viranomaisten rekistereihin. - Elintarvikealan yritysten on noudatettava eräitä teknisiä vaatimuksia (toimitilat, laitteet jne.). 3. KOMMENTIT YHTEISEEN KANTAAN 3.1. Yleinen huomautus Komissio totesi täysistunnossa 14. toukokuuta 2002, että se voi hyväksyä suurimman osan tarkistuksista kokonaan tai osittain, uudelleen muotoiltuina. Se ei kuitenkaan voi hyväksyä tarkistuksia 5, 8, 13, 14, 28-30, 35, 37-39, 47, 48, 53, 55, 58, 59, 67, 69, 71, 76, 77, 83, 89, 92, 93, 95, 105, 107 ja 108. Neuvosto on nähnyt paljon vaivaa pyrkiessään vastaamaan Euroopan parlamentin esittämiin huoliin tässä teknisesti mutkikkaassa asiassa. Vaikkei neuvosto olekaan aina pystynyt ottamaan tarkistuksia huomioon juuri samoin sanamuodoin kuin parlamentin lausunnossa, se on huolellisesti pyrkinyt kunnioittamaan parlamentin ajamia tavoitteita. Komission hyväksymät tarkistukset on suurelta osin otettu huomioon. Neuvosto on lisäksi sisällyttänyt yhteiseen kantaan tavoitteita, joiden taustalla olevia tarkistuksia komissio ei hyväksynyt. 3.2. Suhde asetukseen (EY) N:o 178/2002 (Yleinen elintarvikelainsäädäntö) Tarkistuksilla 1, 3, 11, 12, 15, 16, 17, 18, 19, 20, 21, 22, 23, 24, 27, 50, 54, 56, 57 ja 61 halutaan linjata ehdotus yleiseen elintarvikelainsäädäntöön. Tarkistusten tavoite on otettu huomioon yhteisessä kannassa. 3.3. Soveltamisala Yhteisen kannan 1 artiklan 2 kohdan c alakohta heijastelee tarkistusta 103, ja tavoitteena on selkeyttää, ettei asetusta sovelleta alkutuotannon tuotteiden toimittamiseen vähäisinä määrinä suoraan loppukuluttajille tai paikalliseen vähittäiskauppaan. 3.4. Määritelmät Tarkistuksessa 26 täsmennetään, että eläinperäisiin tuotteisiin luetaan myös veri. Neuvosto katsoi, että määritelmä kuuluu ehdotukseen COD 2000/179, minkä vuoksi se poisti sen tästä yhteydestä ja ottaa sen huomioon mainitun ehdotuksen liitteen I kohdassa 8.1. 3.5. Komiteamenettely Tarkistukset 28 ja 29 poistaisivat komissiolta oikeuden käyttää komiteamenettelyä uusien teknisten liitteiden lisäämiseen asetukseen. Komissio hylkäsi tarkistukset mutta neuvosto otti ne yhteiseen kantaansa. Tarkistusten 30, 58 ja 59 myötä komissio ei voisi käyttää komiteamenettelyä poikkeusten myöntämiseen tai liitteitten muuttamiseen. Komissio hylkäsi tarkistukset, ja neuvosto toimi asiassa samoin. Yhteisen kannan 13 artiklassa sallitaan näin ollen, että tiettyjen tiukasti määriteltyjen edellytysten täyttyessä voidaan myöntää poikkeuksia ja tehdä muutoksia komiteamenettelyä käyttäen. 3.6. Mikrobiologiset ja muut perusteet tai standardit Tarkistuksella 106 muutetaan komission ehdotusta mikrobiologisten ja lämpötilakriteerien, elintarvikkeiden turvallisuutta koskevien tavoitteiden ja suorituskykyvaatimusten asettamisen osalta. Tarkistuksen tavoite otetaan huomioon yhteisen kannan 4 artiklan 3 ja 4 kohdassa. 3.7. Joustavuus Ehdotuksessa annetaan joustonvaraa perinteisten elintarvikkeiden tuotantoon ja syrjäseutujen yrityksille. Tarkistuksilla 31 ja 32 halutaan ilmaista täsmällisemmin, missä ja miten joustoja sovelletaan. Tarkistusten tavoitteet täyttyvät yhteisen kannan 13 artiklan 3-7 kohdan ansiosta. 3.8. HACCP-järjestelmä (vaarojen analysointi ja kriittiset kohdat niiden hallitsemiseksi) HACCP-järjestelmän täytäntöönpano tiloilla Tarkistuksessa 7 todetaan, ettei HACCP-periaatteiden toteuttaminen tiloilla ole vielä mahdollista mutta että niiden käyttöä olisi tuettava. Yhteisen kannan johdanto-osan 14 kappaleen sekä mahdollisuuden käyttää hyvän käytännön ohjeistoja (7 artikla) myötä tavoitteen on katsottava täyttyvän. Tarkistuksessa 8, tarkistuksen 9 alkuosassa sekä tarkistuksissa 35, 37, 38 ja 67 halutaan ulottaa HACCP-järjestelmän käyttö alkutuotantoon. Komissio ei hyväksynyt tarkistuksia, eikä neuvostokaan ottanut niitä yhteiseen kantaan. Neuvosto kuitenkin sisällytti yhteiseen kantaan tarkistuksen, jonka mukaan komission on viiden vuoden kuluessa asetuksen voimaantulosta toimittamassaan raportissa selvitettävä, olisiko paikallaan ja käytännössä mahdollista ottaa HACCP-järjestelmän käyttövaatimuksen piiriin myös alkutuotantoa harjoittavat elintarvikealan toimijat. HACCP-menettelyihin liittyvä joustavuus Eräässä tarkistuksessa sallitaan joustavuutta HACCP:n soveltamisessa (tarkistuksen 36 alkuosa). Komissio hyväksyi tarkistuksen mielellään. Vaikka muotoilu poikkeaakin tarkistuksesta, on katsottava, että parlamentin toiveet otetaan huomioon yhteisen kannan 5 artiklan 4 ja 5 kohdassa. 3.9. Hyvän käytännön ohjeistot Tarkistuksissa 40 ja 45 täsmennetään, että hyvän käytännön ohjeistojen käyttö on vapaaehtoista. Tämä on otettu huomioon yhteisen kannan 7 artiklassa (toisessa alakohdassa). Tarkistuksessa 44 halutaan säilyttää aiempien sääntöjen mukaisesti laadittujen ohjeistojen asema, mikä on otettu huomioon 8 artiklan 5 kohdassa. Ajatus siitä, että elintarvikealan edustajat laativat ohjeistot ja kuulevat siinä yhteydessä muita asianomaisia (tarkistukset 42, 43 ja 46), näkyy 8 ja 9 artiklassa. 3.10. Elintarvikealan yritysten rekisteröinti Tarkistuksilla 49 ja 52 halutaan ottaa käyttöön menettelyt, joita toimivaltaisten viranomaisten on noudatettava elintarvikealan yrityksiä rekisteröidessään ja hyväksyessään. Neuvosto ei ottanut näitä tarkistuksia huomioon kokonaisuudessaan, koska menettelyt oli sen mukaan osoitettu toimivaltaisille viranomaisille, jolloin niitä ei pitäisi sisällyttää elintarvikehygienia-asetukseen (joka on osoitettu elintarvikealan toimijoille). Komissio pitää näkemystä perusteltuna ja on sisällyttänyt rekisteröinti- ja hyväksyntämenettelyt parlamentin edellyttämine joustonvaroineen rehujen ja elintarvikkeiden virallista valvontaa koskevan asetusehdotuksensa 31 artiklaan [KOM(2003)52]. Neuvosto on 6 artiklan 3 kohdassa ottanut huomioon muut elintarvikealan yritysten rekisteröintiä ja hyväksyntää koskevat tarkistukset (50 ja 51). 3.11. Kertomus täytäntöönpanosta Ehdotuksen mukaan komission täytyy esittää seitsemän vuoden kuluessa asetuksen voimaantulosta Euroopan parlamentille ja neuvostolle kertomus, jossa selvitetään asetuksen täytäntöönpanosta saatuja kokemuksia. Tarkistuksessa 62 määräaika lyhennettäisiin seitsemästä vuodesta viiteen. Neuvosto on toiminut tarkistuksen mukaisesti (16 artikla). 3.12. Voimaantulopäivä Tarkistuksen 63 mukaan asetusta alettaisiin soveltaa vuoden kuluttua sen voimaantulosta. Sama muutos on sittemmin tehty muihinkin paketin sisältämiin ehdotuksiin, jotta soveltamispäivä olisi kaikissa neljässä kyseeseen tulevassa ehdotuksessa sama. Neuvosto piti tässä suhteessa keskeisenä varmistaa, että paketin kaikkia ehdotuksia sovellettaisiin samasta päivästä lähtien ja että jäsenvaltioille annetaan riittävästi aikaa sopeutua uuteen tilanteeseen. Niinpä neuvosto päätti, että kaikkia paketin ehdotuksia sovelletaan 18 kuukauden kuluttua niiden voimaantulosta ja aikaisintaan 1. päivästä tammikuuta 2006. Tämä näkyy yhteisen kannan 18 artiklassa. Vaikka yhteisessä kannassa asetettu soveltamispäivä ei olekaan sama kuin Euroopan parlamentin tarkistuksessa 63, on katsottava, etteivät neuvoston asettamat tavoitteet ole ristiriidassa niiden tavoitteiden kanssa, joihin parlamentti pyrkii paketin eri ehdotuksiin tekemissään asiaa koskevissa tarkistuksissa. 3.13. Tekniset tarkistukset Yhteisessä kannassa on pitkälti otettu huomioon ne tekniset tarkistukset, jotka komissio voi hyväksyä joko osittain tai uudelleen muotoiltuina (tarkistukset 2, 4, 6, 9, 10, 25, 41, 60, 65, 66, 68, 70, 72, 73, 74, 75, 78, 79, 80, 81, 82, 84, 85, 86, 87, 88, 90, 91, 94, 96, 99, 100 ja 102). Yhteisessä kannassa on kuitenkin yksinkertaistettu liitteessä II olevan X luvun (kääriminen ja pakkaaminen) sisältöä. Tarkistuksia 99 ja 100 ei sen vuoksi ole otettu huomioon sellaisenaan. 4. LOPPUPÄÄTELMÄ Yhteisessä kannassa on pitkälti otettu huomioon ne Euroopan parlamentin tekemät tarkistukset, jotka komissio oli hyväksynyt. Lisäksi on otettu huomioon joitakin sellaisia parlamentin esittämiä ajatuksia, joita komissio ei ollut hyväksynyt. Kyse on erityisesti HACCP-järjestelmän mahdollisesta täytäntöönpanosta alkutuotannossa, komission kertomuksesta sekä komiteamenettelyyn liittyvästä muutoksesta, jolla poistetaan mahdollisuus lisätä asetukseen uusia liitteitä. Komissio taipui hyväksymään nämä sen alkuperäistä ehdotusta muuttavat tarkistukset sovintoratkaisuna.